Botswana Republica del Botswana Lefatshe la Botswana El Botsuana o Botswana, ufisialmente ła Republica del Botswana el xe on Stato de l’Africa del Sud. El confina col Sudafrica a sudest, ła Namibia a ovest e nord, el Zanbia a nord e el Zimbabwe a nord-est. No ghe xe montagne e l'aspeto generałe el xe queło de na pianura sperdua. No el ga sbochi sol mare. No ghe xe fiumi importanti, co ecezion del Limpopo al confin col Sudafrica e l'Okavango inte el nord. L’Okavango el ga el delta inte el deserto e tuta l'aqua ła se perde par evaporasion. El Botswana el xe costituio ne la so majoria dal deserto del Kalahari. Ricatamenti archeołoxghi dimostra che ghe jera abitanti 17 000 ani prima de Cristo. I primi abitanti del Botswana iera omeni de la civiltà de la piera. I do popoli piassè antichi, i san e i khoikhoi, i desende da sti primi abitanti. I san i xe caciatori, i khoikhoi i tende le bestie. Domila ani fa, un grupo de bantu el xe rivà da la Tanzania. I jera agricoltori e i se ga sistemà inte la zona del Kgalagadi, inte el sud-ovest del paese. I tswana, un grupo de pastori che i vien da la zona del fiume Vaal in Sudafrica. i xe rivai in Botswana scapando da i zulu inte el secolo XIX. La storia moderna del Botswana la xe tacà co la guera contro i boeri del Sudafrica. I boeri volea torse el Botswana . I cai dei tswana i ga ciamà i inglexi. I inglexi i ga conquistà tuto el paese par farsene na colonia. Lori no gavea intension de svilupare el paese. A lori ghe interesava soltanto de far na ferovia par andar dal Sudafrica a la Rhodesia . I colonialisti no i credea inte la posibilità de svilupare el Botswana e i no ga fato niente par aiudare la xente a vivar mejo. El Botswana el xe divegnù indipendente el 30 setembre 1966. El primo presidente el xe stà Seretse Khama, che el jera anca el cao dei Ngwato, el clan piassè grando dei tswana. Khama el gavea fondà el , che el controla el paese da l'indipendenza. El primo laoro del governo el xe stà quelo de pianificar el svilupo, ma no ghe jera schei. Inte el 1967, la De Beers Consolidated Mines of South Africa ła ga catà i diamanti rente a Orapa. El governo el ga permesso la costrusion de miniere, ma el ciapa el 70% dei schei. El Botswana el xe tra i fondatori de la , un grupo internasional che el conbateva contro el Sudafrica de l'apartheid. El Botswana el ga anca formà la , senpre par contrastar el Sudafrica. Seretse Khama el xe morto inte el lujo del 1980 e Quett Masire el ga ciapà el so posto. Inte el 1988, Masire el ghe ga lasà el posto a Festus Mogae che el ga xà dito che el lasarà la presidenza a la fin del 2008. El prosimo presidente el sarà Ian Khama, fiol del primo presidente. La caital ła xe Gaborone . Altre sità importanti łe xe Francistown, Maun, Molepolole. El Botswana el ga solo un milion e mexo de abitanti. Ancò, la majoria de la xente ła xe tswana El 60% de la gente ła xe cristiana . El resto i segue le religioni tradisionali. Ghe xe un grupeto de musulmani . L'aspetativa de vita ła xe cascà da 65 ani inte el 1990 a 38 ani de ancò. Dopo el Swaziland, el Botswana el xe el paese african col piassà grande nùmaro de malai de AIDS. El governo el dixe che el 30% de la popołasion el xe infetà. El 50% de la richeza del paese el vien da i minerałi. I diamanti i costituise el 89% de le esportasioni, e el Botswana ancò el xe el piassè grande produtor de diamanti del mondo. Ghe xe miniere de diamanti a Orapa, oltre che a Jwageng e altre zone del Kalahari.